钦定古今图书集成/明伦汇编/官常典/第641卷 > 隋
## 钦定古今图书集成/明伦汇编/官常典/第641卷 > 隋

隋州仍分九等，置属官各有差。

按：《隋书百官志》，“上上州置长史、司马、录事参军事、功
曹、户兵等曹参军事、法士曹等行参军、行参军、典签、
州都、光初主簿、郡正主簿、西曹书佐、祭酒从事、部郡
从事、仓督、市令丞等员，并佐史，合三百二十三人。上
中州减上州吏属十二人，上下州减上中州十六人，
中上州减上下州二十九人，中中州减中上州二十
人。《中下州》减中中州二十人。《下上州》减中下州三十
二人。《下中州》减下上州十五人。《下下州》减下中州十
二人。”

### 高祖开皇十七年春三月诏诸司属官听于律外斟酌决杖

按《隋书高祖本纪》，“开皇十七年三月丙辰，诏曰：‘分职
设官，共理时务，班位高下，各有等差。若所在官人，不
相敬惮，多自宽纵，事难克举，诸有殿失，虽备科条，或
据律乃轻，论情则重，不即决罪，无以惩肃。其诸司论
属官，若有愆犯，听于律外斟酌决杖’。”